อยู่ๆช่วงประมาณ1อาทิตย์มานี้ อยู่ๆก็เกิดอาการจี้ดซี่โครงด้านซ้ายจุดเดิมขึ้นมา วันที่1-3ครั้งหรือมากกว่า ไม่ได้รู้สึกจี้ดตลอดมาเป็นช่วงๆไม่ซ้ำเวลา เอามือไปกดๆก็ไม่ได้รู้สึกอะไร แต่พอจี้ดขึ้นมาทีไรต้องกรีดร้องโอ้ย...ตลอด
สวัสดีค่ะ อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้นจากที่เล่ามา ยังไม่สามารถระบุสาเหตุของอาการเจ็บนี้ได้นะคะ หากสัมพันธ์กับท่าทางบางอย่างที่กระตุ้นอาการ อาจเป็นอาการของกล้ามเนื้อหรือเอ็นอักเสบนะคะ ซึ่งกรณีนี้ แนะนำให้หลีกเลี่ยงท่าที่กระตุ้นให้เกิดอาการเจ็บค่ะ หากเจ็บมาก สามารถรับประทานยาพาราเซตามอลบรรเทาอาการนะคะแต่หากไม่มีประวัติดังกล่าว และอาการยังคงเป็นมากขึ้นเรื่อยๆ แนะนำไปพบแพทย์เพื่อตรวหาสาเหตุอีกทีนะคะ